**Κρατιδιακές εκλογές** διεξήχθησαν στο γερμανικό κρατίδιο Σάαρλαντ στις 26 Μαρτίου 2017. Εξελέγησαν οι 51 έδρες του κρατιδιακού κοινοβουλίου. Η πρωθυπουργός Ανεγκρέτ Κραμπ-Καρενμπάουερ διεκδίκησε την επανεκλογή της, με τον συνασπισμό της Χριστιανοδημοκρατικής Ένωσης (CDU) και του Σοσιαλδημοκρατικού Κόμματος (SPD), έχοντας υπηρετήσει δύο θητείες ως πρωθυπουργός.

Πλαίσιο
-------

Οι εκλογές του 2012 προκηρύχθηκαν πρόωρα λόγω της κατάρρευσης του συνασπισμού "τύπου Τζαμάικας" με τη συμμετοχή του CDU, των Ελεύθερων Δημοκρατών (FDP) και του Κόμματος των Πρασίνων στις 6 Ιανουαρίου 2012. Το αποτέλεσμα των εκλογών ήταν η νίκη για τους κυβερνώντες χριστιανοδημοκράτες, ενώ το FDP υπέστη τεράστιες απώλειες, χωρίς να πετύχει κοινοβουλευτική εκπροσώπηση. Οι Πράσινοι έχασαν ψηφοφόρους, αλλά κέρδισαν έδρες, καθώς οι ψήφοι τους ήταν αρκετοί για να φτάσουν το ποσοστό του 5%. Η αντιπολίτευση, οι Σοσιαλδημοκράτες υπό την ηγεσία του Χάικο Μάας αύξησαν τον αριθμό των εδρών και ψήφων, αλλά απέτυχαν να γίνουν το μεγαλύτερο κόμμα στο κοινοβούλιο. Το Αριστερό Κόμμα υπέστη μικρές απώλειες. Το Κόμμα των Πειρατών εξασφάλισε κοινοβουλευτική εκπροσώπηση για πρώτη φορά σε περιφερειακό κοινοβούλιο της Δυτικής Γερμανίας.

Αποτελέσματα
------------

Οι Χριστιανοδημοκράτες κέρδισαν άνετη νίκη στις εκλογές, με ποσοστό γύρω στο 40% των ψήφων έναντι 30% για τους Σοσιαλδημοκράτες.

| Κόμμα | Ψήφοι | % | Έδρες | +/– |
| --- | --- | --- | --- | --- |
| Χριστιανοδημοκρατική Ένωση | 217.275 | 40,7 | 24 | +5 |
| Σοσιαλδημοκρατικό Κόμμα της Γερμανίας | 157.841 | 29,6 | 17 | 0 |
| Η Αριστερά | 68.566 | 12,9 | 7 | –2 |
| Εναλλακτική για τη Γερμανία | 32.935 | 6,2 | 3 | Νέο |
| Συμμαχία '90/Οι Πράσινοι | 21.392 | 4,0 | 0 | –2 |
| Ελεύθερο Δημοκρατικό Κόμμα | 17.419 | 3,3 | 0 | 0 |
| Κόμμα της Οικογένειας | 4.433 | 0,8 | 0 | 0 |
| Κόμμα Πειρατών Γερμανίας | 3.979 | 0,7 | 0 | –4 |
| Εθνικοδημοκρατικό Κόμμα Γερμανίας | 3.744 | 0,7 | 0 | 0 |
| Ελεύθεροι Ψηφοφόροι | 2.146 | 0,4 | 0 | 0 |
| Φιλελεύθεροι Συντηρητικοί Μεταρρυθμιστές | 1.179 | 0,2 | 0 | Νέο |
| Οι Μεταρρυθμιστές | 883 | 0,2 | 0 | Νέο |
| Ενότητα | 872 | 0,2 | 0 | Νέο |
| Δημοκρατικοί Πολίτες της Γερμανίας | 539 | 0,1 | 0 | Νέο |
| Συμμαχία Βασικό Εισόδημα | 286 | 0,1 | 0 | Νέο |
| Ένωση Ελευθέρων Πολιτών | 51 | 0,0 | 0 | Νέο |
| Άκυρα/λευκά ψηφοδέλτια | 6.561 | – | – | – |
| **Σύνολο** | **540.091** | **100** | **51** | **0** |
| Εγγεγραμμένοι ψηφοφόροι/συμμετοχή | 774.947 | 69,69 | – | – |
| Πηγή: Wahlrecht |

Αντιδράσεις και επακόλουθα
--------------------------

Οι προεκλογικές δημοσκοπήσεις προέβλεπαν οριακές διαφορές μεταξύ CDU και SPD, αλλά η CDU διέψευσε τις δημοσκοπήσεις, υπερβαίνοντας κατά πολύ τις προβλέψεις πριν ανοίξουν οι κάλπες. Μετά τις εκλογές, αρκετοί σχολιαστές περιέγραψαν τα αποτελέσματα ως ώθηση για τις εκλογικές προοπτικές της γερμανίδας καγκελάριου Μέρκελ και του CDU,, ενόψει των ομοσπονδιακών εκλογών του Σεπτεμβρίου του 2017, και ως ένα πλήγμα για τον ηγέτη του SPD Μάρτιν Σουλτς.

Παραπομπές
----------

1. ↑  Election dates in Germany, wahlrecht.de (γερμανικά)
2. ↑  Vor dem Wahlkampf: Elefantenrunde ohne Berührungsängste, Saarbrücker Zeitung (γερμανικά), 13-2-2016
3. ↑  Die „rote Charlotte" hält sich bereit, Frankfurter Allgemeine (γερμανικά), 29 Μαΐου 2015
4. ↑  Merkel's party wins German state election, AlJazeera (English), 25-3-2012
5. ↑  [  Το CDU της Α. Μέρκελ κερδίζει στο Σάαρλαντ (video)], ert.gr, 26-3-2017.
6. ↑  Delcker, Janosch (27 Μαρτίου 2017). «Merkel: Embracing 'Grand Coalition' Helped Us Win Saarland». Politico. Ανακτήθηκε στις 27 Μαρτίου 2017.
7. ↑  Chase, Jefferson (27 Μαρτίου 2017). «Merkel's CDU Savors Local Election Win». Deutsche Welle. Ανακτήθηκε στις 27 Μαρτίου 2017.
8. ↑  Carrel, Paul· Erdem, Hakan (26 Μαρτίου 2017). «Merkel's Conservatives Win Saarland Vote in Boost for National Campaign». Reuters. Ανακτήθηκε στις 27 Μαρτίου 2017.
9. ↑  Smale, Alison (26 Μαρτίου 2017). «Angela Merkel's Re-election Bid Is Buoyed by Widely Watched State Election». *The New York Times*. Ανακτήθηκε στις 27 Μαρτίου 2017.
10. ↑  Carrel, Paul (27 Μαρτίου 2017). «Germany's 'Schulz Effect' Fails to Deliver in First Election Test». U.S. News & World Report (από το Reuters). Ανακτήθηκε στις 27 Μαρτίου 2017.